דייוויד בלו

דייוויד בלו (עד 2010: בלות'נטל; נולד ב-18 ביולי 1980 בלוס אנג'לס) הוא כדורסלן עבר אמריקאי-ישראלי ששיחק בעמדת הסמול פורוורד והפאוור פורוורד. בלו, המתנשא לגובה 2.01 מטרים, הצטיין בקליעת שלשות ובזריקות "פייד אוויי" ומדורג במקום ה-9 ברשימת קלעי השלשות ביורוליג בכל הזמנים. אמו של בלו יהודייה מלידה ואביו ראלף הוא אפרו אמריקאי שהתגייר. ב-2010 שינה את שם משפחתו מבלות'נטל לבלו. לאחר קריירת קולג' בינונית באוניברסיטת דרום קליפורניה, עבר לישראל ושיחק במכבי תל אביב במשך שנתיים. במהלך השנה האחרונה זכה עם הקבוצה בגביע היורוליג לשנת 2004. לאחר שנה זו ניסה את מזלו בליגת ה-NBA ואף חתם בקבוצת הסקרמנטו קינגס, אבל שוחרר לפני שהחלה העונה. לאחר מכן עבר בלו לקבוצת דינמו סנקט פטרבורג הרוסית, שם שיתף פעולה עם המאמן דייוויד בלאט, שאימן אותו במכבי תל אביב. עם דינמו זכה ביורוצ'לנג'. לאחר כחודשיים בקבוצה הרוסית עזב בלו את רוסיה ועבר לווירטוס בולוניה האיטלקית שבה היה לקלעי המוביל בקבוצה עם ממוצע של 20.2 נקודות למשחק, אך הוא סיים את העונה ב-2 במאי 2006 לאחר שהיה מעורב בתאונה. למרות שקיבל זימון לנבחרת, בלו סירב להשתתף בנבחרת ישראל במשחקי ההזדמנות האחרונה לאליפות אירופה 2005 כדי לא להחמיץ משחקים של קבוצתו באותה התקופה, וירטוס בולוניה. בשנת 2006 חתם בקלימאמיו בולוניה, לאחר שחוזר על ידי מכבי תל אביב. אולם, במהלך העונה הוא הודח על ידי מאמן הקבוצה ארגין עתמאן. לקראת עונת 2007/2008 חזר בלו למכבי תל אביב, עימה העפיל באותה עונה לפיינל פור היורוליג. בעונת 2008/2009, שיחק בלו בלה מאן, קבוצת יורוליג מהליגה הבכירה בצרפת. לאחר עונה אחת חזר למכבי תל אביב וחתם על חוזה לשנתיים. באוגוסט 2010 שיחק בנבחרת ישראל והעפיל איתה בשנת 2011 לאליפות אירופה בכדורסל. ביולי 2010, שינה דייוויד את שם משפחתו מ"בלות'נטל" ל"בלו". בעונת 2010/2011 הוביל בלו את קבוצתו לגמר היורוליג, כאשר היה מהשחקנים הדומיננטיים ביותר בשלב ההצלבה, ביחד עם חברו לקבוצה ג'רמי פארגו. בעונה זו זכה בלו ביחד עם מכבי באליפות ובגביע המדינה ואף הגיע לגמר היורוליג, שם הפסידה קבוצתו לפנאתינייקוס. בלו נבחר ל-MVP של הפיינל פור של ליגת העל לאחר שקלע 19 נקודות במשחק הגמר. ב-3 ביוני 2011 חתם דייוויד בלו על חוזה לעונה נוספת במכבי תל אביב, שבסיומו פרש ממשחק פעיל. ב-2013 התחיל דייוויד את דרכו בתור מנהל אישי של שחקנים בליגת ה-NBA ללא הצלחה מרובה. ב-20 בספטמבר 2013 הודיע בלו כי הוא חוזר מפרישה. ב-11 באוקטובר 2013 חתם בלו ל-10 ימים במכבי תל אביב שלאחריהם חתם עד סוף העונה. ב-18 במאי 2014 זכה בלו באליפות אירופה עם מכבי תל אביב. באותה עונה זכה בפרס השחקן השישי בליגת העל בכדורסל, ובסיומה פרש מכדורסל בפעם השנייה והסופית. ב-26 בפברואר נכנס בלו להיכל התהילה של מכבי תל אביב. דייוויד בלו, ברשת החברתית אקס (טוויטר) פרופיל, באתר Sports-Reference פרופיל, באתר eurobasket פרופיל, באתר היורוליג פרופיל השחקן, אתר המנהלת הערך דייוויד בלות'נטל באתר "הספרייה היהודית הווירטואלית" (באנגלית) דייוויד בלו באתר "מועדון כדורסל מכבי אלקטרה תל אביב" ורד כהן‏, דייויד בלו בראיון: "לא צריך עוד גארד או סנטר", באתר וואלה, 21 באוקטובר 2010 אבי אורנן, "ראית פעם את סופו? הוא נראה לך אנדרדוג?", באתר nrg‏, 6 במאי 2011 ורד כהן‏, דייויד בלו: "העונה אני רוצה להפוך לשחקן ההגנה הכי טוב במכבי תל אביב, ה-MVP בעמדה הזו", באתר וואלה, 17 בנובמבר 2011 ורד כהן‏, דיוויד בלו: "לא מעריכים אותי באירופה", באתר וואלה, 28 במאי 2012 דודי כספי, "במכבי לא זכיתי ליחס שמגיע לי", באתר ישראל היום, 8 ביוני 2012 דודי כספי, לא ממהר לחזור למכבי, באתר ישראל היום, 26 באפריל 2013 יעל שחרור, יעל ולצר, דייויד בלו בראיון פרישה: "חלמתי להיות מנהיג ועשיתי את זה", באתר ynet, 12 באוקטובר 2014 דודי כספי, ד"ר דיוויד ומיסטר בלו, באתר ישראל היום, 12 בדצמבר 2014 דותן מלאך, ‏"רק כשהפסקתי להיות שחקן, מצאתי את עצמי כבנאדם", בעיתון מקור ראשון, 22 באפריל 2019 דייוויד בלו בעשרת קלעי השלשות הגדולים ביורוליג בכל הזמנים באתר מכבי תל אביב (כדורסל) אורי רייך, "דייוויד בלות'נטאל סכם במכבי תל אביב", מאתר המכבי דוט קום, מיום 14 ביוני 2007 דייוויד בלות'נטל הצטרף למכבי תל אביב, חתם לשנתיים הבאות, עותק של כתבה מערוץ הספורט בארכיון האינטרנט מיכל גרונדלנד, ‏אריק שיבק זימן את דייויד בלות'נטאל לנבחרת, באתר ONE‏, 23 במרץ 2010 nrg מעריב, רשמית: בלו ישחק במדי נבחרת ישראל, באתר nrg‏, 23 ביולי 2011 רועי גלדסטון, ‏בלו: "מודה למכבי על הכל". מדלי מועמד, באתר ערוץ הספורט, 2 ביוני 2012